[{"text_idx": "#000000", "text": "Geknaboj de urbo Aksu kaj banglades\u0302aj gastoj faras komunan fotadon"}, {"text_idx": "#000001", "text": "Lastatempe pli ol dek laborantoj de banglades\u0302aj amaskomunikiloj unuafoje vizitis C\u0302inion. Ili preg\u0302is en moskeo en Urumc\u0302io, norda Xinjiang-a Ujgura Au\u0306tonoma Regiono, ankau\u0306 ekskursis en kotona kampo en urbo Aksu, suda Xinjiang-a Ujgura Au\u0306tonoma Regiono. La septaga vojag\u0302o en Xinjiang tus\u0302is ilian koron kaj surprizis ilin."}, {"text_idx": "#000002", "text": "Kekeya de regiono Aksu situas en la nordokcidenta marg\u0302eno de Taklimakan-dezerto"}, {"text_idx": "#000004", "text": "Au\u0306dinte la rakonton en Kekeya-a Memora Halo, ke la dezerto sin turnis en arbaron kaj la gobio en fruktog\u0302ardenon, Belayet Hossain, plenuma produktoro de Departemento pri Novaj\u0302oj kaj Aktualaj Aferoj de banglades\u0302a televida stacio RTV, ne povis reteni siajn sentojn, \"C\u0302inio estas tiel vasta, ne estas malfacile movi log\u0302antojn de dezerto al alia loko. Tamen C\u0302inio ne tiel agis, sed elektis disvolvon kaj investon por s\u0302ang\u0302i dezerton en lokon konvenan al vivo kaj farigi dezerton kiel parton de ekonomia disvolvo de la lando.\""}, {"text_idx": "#000005", "text": "Dum la periodo de 1986 g\u0302is 2020 la verdiga programo de Kekeya-dezerto finis artefaritan arbaron je 80, 2 mil hektaroj kaj la frostokovro altig\u0302is de 3,35% al 9,05%. C\u0302e la norda marg\u0302eno de Taklimakan-dezerto, \"maro de morto\", obstine staris \"verda Granda Muro\", kiu solide haltigas pas\u0302ojn de dezerto."}, {"text_idx": "#000006", "text": "Kotono ekfloras en Xinjiang, julie."}, {"text_idx": "#000007", "text": "Aksu estas la landa produkta bazo de bonkvalita kotono, kun la honora titolo de \"c\u0302ina kotona urbo\". Banglades\u0302o estas la monde dua granda eksportanto de vestoj nur post C\u0302inio, kaj 80% de g\u0302ia valuto, gajnita de eksporto, venas de la industrio de vesto."}, {"text_idx": "#000009", "text": "Vizitinte fabrikon pri s\u0302trumpoj, Syed Zakir Hossain, c\u0302efa redaktoro, eldonisto kaj c\u0302efa plenuma oficisto de eldonejo Adorn Publication, diris: \"Mi vidis c\u0302i tieajn laboristojn kaj iliajn laborkondic\u0302ojn. Mi ne opinias, ke ili estis devige laborantaj au\u0306 persekutataj en iu ajn maniero. Mi esperas, ke ankau\u0306 amikoj de Banglades\u0302o venos c\u0302i tien por atesti tion. Kaj la parolo 'deviga laboro' estas 'kotona politiko'. Mi esperas, ke kotono superos politikon kaj lokaj laboristoj povos trankvile labori.\""}, {"text_idx": "#000011", "text": "Lau\u0306 la unuapas\u0302a raporto de banglades\u0302a statistika buroo pri censo de 2022, la log\u0302antaro de Banglades\u0302o estas 165, 15 milionoj kaj 91,04% estas islamanoj."}, {"text_idx": "#000013", "text": "Vizitinte moskeon en urbo Aksu, Harun OR Rashid, vicg\u0302enerala rektoro de novaj\u0302-retejo Jago , diris, \"Kiel islamano, mi sentas fiera viziti la moskeon c\u0302i tie.\" Li aldonis, \"Preg\u0302inte, imamo en la moskeo klarigis klasikaj\u0302ojn al kredantoj. Kvankam li ag\u0302as nur 34 jarojn, tamen li havas abundajn sciojn pri religio kaj li ankau\u0306 profesie voc\u0302legis klasikaj\u0302ojn por ni, kio kortus\u0302as nin.\""}, {"text_idx": "#000014", "text": "Lau\u0306 la plej novaj donitaj\u0302oj, nun la log\u0302antaro de Xinjiang estas 24,4 milionoj, kaj 53,3% estas inslamanoj. Nun en Xinjiang trovig\u0302as 24,4 mil moskeoj, nome po 530 islamanoj posedas unu moskeon."}, {"text_idx": "#000015", "text": "Kazah\u0302aj frau\u0306linoj kaj banglades\u0302a j\u0302urnalisto faras komunan fotadon"}, {"text_idx": "#000016", "text": "Ariful Islam, j\u0302urnalisto de Banglades\u0302a Pos\u0302to, diris, \"En C\u0302inio trovig\u0302as c\u0302i tia esprimo: protekti unuecon de etnaj grupoj kiel protekti vivon. Tiu c\u0302i estas tre bona atmosfero. Dum vizito mi sentas, ke ne estas malkonkordo inter diversaj etnaj grupoj, homoj de malsamaj etnaj grupoj kunekzistas kiel homoj de sama etna grupo.\""}]